OpenLLM-France/wikimedia huggingface dataset:
# Entertainment and Leisure Software Publishers Association

La Entertainment and Leisure Software Publishers Association (ELSPA) fou una organització creada el 1989 per una publicadora de programari britànica. Es coneixia com a la European Leisure Software Publishers Association fins al 2002. Es dedica a classificar videojocs.
L'ELSPA va ser responsable del control de videojocs venuts en el Regne Unit i la promoció de la lluita contra la pirateria. Va realitzar gran quantitat d'estudis, anàlisis i lliuraments de premis. També va codirigir el London Games Festival i el Edinburgh Interactive Festival.
Entre 1994 i la primavera de 2003 va classificar els videojocs publicats en Gran Bretanya que estaven exemptes de la qualificació jurídica de la BBFC. Les classificacions van ser originalment d'entre 3 i 10 anys, entre 11 i 14 anys, entre 15 i 17 anys i més de 18 anys, que van ser més tard simplificades a més 3, d'11, de 15 i de 18 anys. A cadascuna d'aquestes classificacions se li assignava un tick verd si el videojoc era adequat per a aquest grup d'edat o una ics vermella si no ho era. El març de 2010 va unir amb The Association For UK Interactive Entertainment (UKIE).

## Referències

* ↑ «ELSPA Becomes UKIE». Arxivat de l'original el 2011-01-01. [Consulta: 3 abril 2016].

## Enllaços externs

* ELSPA
* Pàgina sobre ELSPA a Wikia Gaming, en anglès Arxivat 2008-06-12 a Wayback Machine.
* Pàgina sobre ELSPA en el lloc web de la BBC, en anglès Arxivat 2008-10-28 a Wayback Machine.
# Jeddo

Jeddo és una població dels Estats Units a l'estat de Pennsilvània. Segons el cens del 2000 tenia 144 habitants.

## Demografia

Segons el cens del 2000, Jeddo tenia 144 habitants, 61 habitatges, i 33 famílies. La densitat de població era de 185,3 habitants per quilòmetre quadrat.
Dels 61 habitatges en un 36,1% hi vivien nens de menys de 18 anys, en un 379,3% hi vivien parelles casades, en un 163,3% dones solteres, i en un 45,9% no eren unitats familiars. En el 36,1% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,1% tenia menys de 18 anys, un 10,4% entre 18 i 24, un 34% entre 25 i 44, un 0% de 45 a 60 i un 9% 65 anys o més.
L'edat mediana era de 30 anys. Per cada 100 dones de 18 o més anys hi havia 114,3 homes.
La renda mediana per habitatge era de 20.436 $ i la renda mediana per família de 53.750 $. Els homes tenien una renda mediana de 21.628 $ mentre que les dones 13.750 $. La renda per capita de la població era de 14.776 $. Cap de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jeddo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Jeddo». American Fact Finder. Oficina del Cens dels Estats Units, 12-01-2010.
# Poua del Molí Nou (Castellterçol)

La Poua del Molí Nou és una poua, o pou de glaç, del terme municipal de Castellterçol, al Moianès.
Està situada en el sector nord-est del terme, a prop del límit amb Castellcir. És a prop i a migdia del Molí Nou, a l'esquerra de la Riera de Fontscalents i al nord-est de Cal Murri, al nord de la Baga Fosca i al sud-oest de la Font de la Vinyota.

## Enllaços externs

* La Poua del Molí Nou en el seu entorn, a l'Institut Cartogràfic de Catalunya
# Biela Club Manresa

El Biela Club Manresa és una entitat esportiva manresana fundada l'any 1958 que es dedica principalment a l'organització i participació en curses de cotxes i motos. Organitza, entre d'altres, el Ral·li 2000 Viratges el qual -disputat des de l'any 1959- és el ral·li actiu més antic de l'estat organitzat sota la tutela d'una mateixa escuderia i arribà a ser prova internacional durant la dècada de 1970.

## Història

Fundat el 23 de maig de 1958 i presidit per Francesc Grau i Vigué, el club nasqué com a resultat d'una escissió de Moto Club Manresa i fou constituït com a entitat el 1959. Al llarg dels anys, ha organitzat diverses proves de prestigi com ara la Pujada a Montserrat, el Trial del Bages, l'Enduro de Navarcles, el Motocròs de Manresa, el Mini-Rallye i el Ral·li Sprint (de terra).

## Afiliacions

L'entitat està afiliada a les següents federacions i estaments:
* Federació Catalana d'Automobilisme (FCA).
* Federació Catalana de Motociclisme (FCM).
* Real Federación Española de Automovilismo (RFEdA).
* Real Federación Motociclista Española (RFME).
* Federación Española de Vehiculos Antiguos (FEVA)

## Referències

* ↑ «Biela Club Manresa». ajmanresa.cat. Ajuntament de Manresa. [Consulta: 20 gener 2011].
* 1 2 «Biela Club Manresa». enciclopedia.cat. GEC - Enciclopèdia de l'esport català. [Consulta: 9 juny 2016].
* ↑ «50 anys del Biela Club Manresa» (Vídeo). regio7.cat, 2008. [Consulta: 20 gener 2011].
* ↑ Del Arco, Javier; Arderiu, Miquel; Montero, Xavier; Camp, Jordi. «Organitzadors i concursants». A: Història de l'automobilisme a Catalunya. Barcelona: Planeta, 1990, p. 268. ISBN 84-320-6249-9.
* ↑ «Galeria Biela Club Manresa». regio7.cat, 2008. Arxivat de l'original el 24 de febrer 2009. [Consulta: 20 gener 2011].

## Enllaços externs

* Pàgina oficial del Biela Club Manresa
* Vídeo de la Pujada a Montserrat de 1966 i del Motocròs Ciutat de Manresa de 1967, proves organitzades pel Biela Club
# Muntanyes de Bistrița

Les muntanyes de Bistrița (en romanès: Munții Bistriței; en hongarès: Besztercei-havasok) són serralades al nord central de Romania.
Geològicament aquestes serres es consideren part del grup dels Carpats Orientals Interiors. Dins de Romania, però, és tradicional dividir els Carpats orientals al territori romanès en tres grups geogràfics (nord, centre, sud), en lloc dels Carpats orientals exteriors i interiors. A continuació s'indica la categorització romanesa.
La serra de Bistrița consta de les següents muntanyes.
* Cresta Mestecăniș (Obcina Mestecăniș). A Romania es consideren part dels Carpats septentrionals de Maramureș i Bucovina (Munții Carpați ai Maramureșului și Bucovinei), o "MMB"
* Depressió Dorna (Depresiunea Dornei) MMB
* Muntanyes Giumalău-Rarău (Munții Giumalău-Rarău) MMB
* Muntanyes Giurgeu (Munții Giurgeului) MMT
* Muntanyes Hășmaș (Munții Hășmașu Mare) MMT

## Vegeu també

* Carpats romanesos

## Referències

* ↑ «Munții Bistriței» (en anglès americà). Arxivat de l'original el 2021-10-23. [Consulta: 23 octubre 2021].

## Enllaços externs

* Munții Rarău și Giumalău, descripció i guia de senderisme
# Josep Maria Pérez i Gasulla

Josep Maria Pérez i Gasulla (Barcelona, 21 de juny de 1921 - Girona, 28 de març de 1999) fou un futbolista català de la dècada de 1940.
Jugava a la posició de defensa dret.
Començà a jugar a l'EC Granollers entre 1940 i 1943, on esdevingué una gran promesa del futbol català. L'any 1943 fou fitxat pel RCD Espanyol, on hi romangué dues temporades. La primera temporada suplí eficaçment la baixa de Ricard Teruel però la segona només jugà un partit oficial i acabà retornant al Granollers. La temporada 1945-46 jugà al Gimnàstic de Tarragona a segona divisió i la següent amb el CE Castelló a primera divisió. Els darrers anys jugà a CF Vilanova, CD Valls i Santfeliuenc FC.

## Referències

* 1 2 Juan Pedro Martínez; Xavi Ensenyat. Cor Perico. RCD Espanyol, 2018.
* ↑ «Josep Maria Pérez Gasulla». Gran Enciclopèdia Catalana. [Consulta: 9 abril 2019].
* 1 2 3 «Fitxa de Pérez». Periquito.cat. [Consulta: 9 abril 2019].
* ↑ Josep Maria Pérez i Gasulla a BDFutbol
# Estado de México Faren

L' Estado de México Faren (codi UCI: EMF) va ser un equip ciclista femení mexicà d'origen italià. Va competir de 2012 a 2014 i tenia categoria UCI Women's Team.

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
| Temporada | Classificació per equips | Millor ciclista en la classificació individual |
| 2012 | 12è | Rochelle Gilmore (38a) |
| 2013 | 17è | Susanna Zorzi (60a) |
| 2014 | 10è | Rossella Ratto (18a) |
Del 2012 al 2014 l'equip va participar en la Copa del món
| Temporada | Classificació per equips | Millor ciclista en la classificació individual |
| 2012 | 10è | Rochelle Gilmore (28a) |
| 2013 | 9è | Sara Mustonen (32a) |
| 2014 | 7è | Elena Cecchini (12a) |

## Composició de l'equip

2012 :
2013 :
2014 :

## Referències

* ↑ Rànquings a la pàgina de l'UCI

## Enllaços externs

* Plantilles i resultats a cyclebase.nl
* Plantilles i resultats a procyclingstats.com
# Rodoald

    Per altres personatges del mateix nom vegeu: Rodoald (desambiguació)
Rodoald (? - 653) va ser rei dels longobards i rei d'Itàlia (652-653).
Va ascendir al tron després de la mort del seu pare Rotari, de la casa arriana dels Arodingi (Harodings). Rodoald només es va mantenir per uns mesos, sense deixar petjades importants del seu govern. Pel que sembla, uns sis mesos després de la seva elecció, va ser assassinat per un longobard, a l'esposa del qual havia amenaçat el rei. En el seu lloc, els ducs llombards van elegir a Aripert I, restaurant així el tron per a una dinastia catòlica bavaresa.

## Bibliografia

* Pau el Diaca, Historia Langobardorum (Storia dei Longobardi, Lorenzo Valla/Mondadori, Milà 1992)
* Jörg Jarnut, Storia dei Longobardi, Torí, Einaudi, 2002. ISBN 8846440854
* Sergio Rovagnati, I Longobardi, Milà, Xenia, 2003. ISBN 8872734843
# Entertainment Weekly

Entertainment Weekly (a vegades abreviat com EW) és una revista editada i publicada per Time Inc. als Estats Units que versa sobre pel·lícules, televisió, música, produccions teatrals de Broadway, llibres i cultura popular. Va ser creada per Jeff Jarvis i fundada per David Morris, qui en va ser l'editor fins a l'octubre de 2007.

## Referències

* ↑ «Mag Bag». Media Daily News, 26-10-2007.

## Enllaços externs

* Lloc web oficial
# Jedid

Jedid (nou, modern) també Djadid, Djedid i Jadid, fou un moviment polític i cultural dels pobles turcs de la Rússia tsarista, aparegut vers 1880 entre els tàtars de Kazan. Vers 1900 es va estendre a la major part dels intel·lectuals turcs i va passar a ser dirigit per Ismail Gaspirali, rus Gasprinskiy (1851-1914), un tàtar de Crimea que va dirigir la revista Terdjüman (L'intèrpret) fundada el 1885 i de tendències panislàmiques i panturques i buscant amb una llengua comuna basada en l'otomà. Després de la revolució de 1905 van trobar més espais de llibertat, van col·laborar amb l'esquerra, i es van estendre a l'Àsia central on foren l'embrió del moviment basmatxi. Els soviètics els van considerar traïdors i van perseguir els jedids a Europa i els basmatxis a Àsia. Els jedids van restar fidels a la seva ideologia i el seu moviment cultural va existir fins vers 1930.

## Bibliografia

* A. Beningsen i Ch. Quelquejay, Les mouvements nationaux chez les musulmans de Russie, París i La Haia, 1960
# Prairie Ridge

Prairie Ridge és una concentració de població designada pel cens dels Estats Units a l'estat de Washington. Segons el cens del 2000 tenia 11.688 habitants.

## Demografia

Segons el cens del 2000, Prairie Ridge tenia 11.688 habitants, 3.902 habitatges, i 3.109 famílies. La densitat de població era de 1.059,3 habitants per km².
Dels 3.902 habitatges en un 47,3% hi vivien nens de menys de 18 anys, en un 64,4% hi vivien parelles casades, en un 9,3% dones solteres, i en un 20,3% no eren unitats familiars. En el 13,7% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,29.
Per edats la població es repartia de la següent manera: un 33,2% tenia menys de 18 anys, un 6,3% entre 18 i 24, un 36,9% entre 25 i 44, un 17,8% de 45 a 60 i un 5,8% 65 anys o més.
L'edat mediana era de 32 anys. Per cada 100 dones de 18 o més anys hi havia 101,8 homes.
La renda mediana per habitatge era de 52.367 $ i la renda mediana per família de 55.158 $. Els homes tenien una renda mediana de 42.287 $ mentre que les dones 29.121 $. La renda per capita de la població era de 19.491 $. Aproximadament el 5,1% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Prairie Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Prairie Ridge». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Biel Jordà i Ramis

Biel Jordà i Ramis és un director de teatre, professor i dramaturg balear. Va néixer a Mallorca el 1971. És professor d'escenificació i interpretació a l'Escola superior d'art dramàtic de les Illes Balears.
Va ser format a l'Institut del Teatre de Barcelona i l'escola de circ The Circus Space de Londres. Des del 1998 és director de les companyies teatrals Res de Res i En Blanc, que cerquen un teatre integrant el llenguatge escènic del circ amb la narració teatral.
Fa part d'una sèrie d'autors-actors que des dels anys noranta del segle passat van contribuir a professionalitzar el teatre d'autor mallorquí. Amb Marta Barceló i Femenías va fundar la productora Res de Res & En Blanc, que aixopluga dues companyies i que ha creat el Centre d'investigació escènica (C.IN.E) a Sineu, inaugurat del 2016. Amb Res de Res, un referent en el món del teatre-circ ha voltat per mig món.

## Obres i escenografies destacades

* El ball de les Balenes (1998), Premi Teatre Principal de Palma (1997)
* Ícars (2000), obra teatral sense paraules
* Mallorca, un viatge a l'interior (2006) amb música de Joan Martorell Adrover
* Maria? (2009) per la companyia En Blanc
* Remor (2015)
* Fuga (2016)

## Referències

* ↑ «Biel Jordà». Escola Superior d'art dramàtic de les Illes Balears (esadIB). Arxivat de l'original el 2017-04-17. [Consulta: 16 abril 2017].
* ↑ Montero, María «Amor y compañía» (en castellà). La Nación - Tiempo Libre [Costa Rica], 20-11-2003. Arxivat de l'original el 2017-04-16 [Consulta: 16 abril 2017].
* ↑ Mas i Vives, Joan. «Res de Res». A: Diccionari del teatre a les Illes Balears. Volum 2. Barcelona: L'Abadia de Montserrat, 2003, p. 148. ISBN 9788484158325.
* 1 2 CFC «Una pareja en la cuerda floja». Diario de León, 12-02-2003.
* ↑ Nadal, Antoni. «Els anys noranta». A: Teatre modern a Mallorca. volum 8 de Biblioteca Miquel dels Sants Oliver. Barcelona: L'Abadia de Montserrat, 1998, p. 20. ISBN 9788478269914.
* ↑ «El centre d'investigació en arts escèniques promogut per Biel Jordà i Marta Barceló s'inaugura el proper divendres». Díngola. Obra Cultural Balear Sineu, 19-02-2016.
* ↑ Ginart, Belén «Trapezista, combatent, escriptora». Ara, 10-03-2017.
* ↑ Ragué-Arias, María-José. «Jordà, Biel». A: ¿Nuevas Dramaturgias? Los autores de fin de siglo en Cataluña, Valencia y Baleares (en castellà). Instituo Nacional de las Artes Escénicas y de la Música (INAEM), 2000, p. 256. ISBN 8487583393.
* ↑ El ball de les Balenes. Palma: Universitat de les Illes Balears, 1998, p. 81. ISBN 9788476323878.
* ↑ Acedo, Laura «El record de Maria? Sota la direcció de Biel Jordà, Aina Frau, Aina Compte i Aina de Cos assagen el text de Marta Barceló que parla de les relacions humanes i l'alzhèimer.». DBalears, 10-05-2009. Arxivat de l'original el 2017-04-17 [Consulta: 16 abril 2017].
# Muntanyes de Benifassà

Les muntanyes de Benifassà és el nom com és coneguda l'alineació muntanyenca situada al nord del País Valencià, a la comarca històrica de la Tinença de Benifassà. Es tracta d'una serra emmarcada en el massís dels Ports de Tortosa-Beseit, amb una orientació SO-NE, a mitjan camí entre el sistema Ibèric i la serralada Prelitoral Catalana.
Els esplèndids boscos de pi negre i roig, amb sectors on també creix el boix, a més de ser una reserva d'important de fauna ibèrica com el mufló o la cabra salvatge ibèrica, li han valgut a la serra ser inclosa dins el Parc Natural de la Tinença de Benifassà.
Les muntanyes de Benifassà estan rodejades per altres serres com la del Turmell al sud o la de Sant Cristòfol al nord. També al nord trobem l'embassament d'Ulldecona, que replega les aigües del riu de la Sénia o el barranc de la Pobla, al límit nord de la serra. El riu Cérvol replega les aigües dels nombrosos barrancs i rambles que baixen de les muntanyes.

## Vegeu també

* Tinença de Benifassà.
* Parc Natural de la Tinença de Benifassà.
* Ports de Tortosa-Beseit.

## Enllaços externs

* Natura i paisatge a la Tinença de Benifassà Arxivat 2017-03-05 a Wayback Machine. CATSUD.net
# John Draper

John Draper és el nom dels següents personatges:
* John Draper (motociclista) (Bishop's Cleeve, Gloucestershire, 1929 – 2002), pilot de motociclisme anglès, expert en trial i motocròs
* John Thomas Draper (1943), furoner i programador
* John William Draper (1811-1882), científic anglo-estatunidenc, considerat com el primer a fotografiar una cara femenina i de la primera fotografia detallada de la Lluna
# Industrialni

Industrialni - Индустриальный (rus) és un possiólok del krai de Krasnodar, a Rússia. Es troba a les terres baixes de Kuban-Azov, al nord de l'embassament de Krasnodar, a 12 km al nord-est del centre de Krasnodar, la capital.
Pertany al municipi de Kalínino.
# Eric Dier

Eric Jeremy Edgar Dier (nascut el 15 de gener de 1994) és un futbolista professional anglès que juga a la Bundesliga amb el FC Bayern de Múnic, i a la selecció anglesa de futbol. És un jugador defensiu versàtil, que pot fer de migcampista defensiu, de defensa central o de lateral dret.
Dier va créixer a Portugal, on es va formar al planter de l'Sporting CP, i va debutar amb l'Sporting Clube de Portugal B i també amb l'equip sènior el 2012 després d'una cessió a l'Everton FC. El 2014, va marxar al Tottenham Hotspur per 4 milions de lliures, amb un contracte per cinc anys.
A despit de l'interès de Portugal, Dier va optar per representar Anglaterra internacionalment. Va debutar amb la selecció anglesa el novembre de 2015, i fou seleccionat per l'Eurocopa 2016. Al primer partit disputat en la competició, contra Rússia a l'Stade Vélodrome, que va acabar empatat 1-1, va obrir el marcador amb un gol de falta directa.

## Referències

* ↑ Overend, Jonathan «Given a Sporting chance». BBC Sport, 14-10-2010 [Consulta: 20 gener 2011].
* ↑ «England 1-1 Russia». BBC Sport, 11-06-2016 [Consulta: 11 juny 2016].

## Enllaços externs

* Eric Dier al web del Tottenham Hotspur FC
* Fitxa d'Eric Dier Arxivat 2014-10-10 a Wayback Machine. al web de la Football Association
* Dades estadístiques sobre Eric Dier a soccerbase.com
Eric Dier amb la selecció anglesa - Plantilles de navegació :
Selecció de futbol d'Anglaterra – Eurocopa 2016
1 Hart •
2 Walker •
3 Rose •
4 Milner •
5 Cahill •
6 Smalling •
7 Sterling •
8 Lallana •
9 Kane •
10 Rooney  •
11 Vardy •
12 Clyne •
13 Forster •
14 Henderson •
15 Sturridge •
16 Stones •
17 Dier •
18 Wilshere •
19 Barkley •
20 Alli •
21 Bertrand •
22 Rashford •
23 Heaton •
Entrenador: Hodgson
Selecció de futbol d'Anglaterra – Copa del Món de Futbol 2018
1 Pickford •
2 Walker •
3 Rose •
4 Dier •
5 Stones •
6 Maguire •
7 Lingard •
8 Henderson •
9 Kane  •
10 Sterling •
11 Vardy •
12 Trippier •
13 Butland •
14 Welbeck •
15 Cahill •
16 Jones •
17 Delph •
18 Young •
19 Rashford •
20 Alli •
21 Loftus-Cheek •
22 Alexander-Arnold •
23 Pope •
Entrenador: Southgate
Selecció de futbol d'Anglaterra – Copa del Món de Futbol 2022
1 Pickford •
2 Walker •
3 Shaw •
4 Rice •
5 Stones •
6 Maguire •
7 Grealish •
8 Henderson •
9 Kane  •
10 Sterling •
11 Rashford •
12 Trippier •
13 Pope •
14 Phillips •
15 Dier •
16 Coady •
17 Saka •
18 Alexander-Arnold •
19 Mount •
20 Foden •
21 White •
22 Bellingham •
23 Ramsdale •
24 Wilson •
25 Maddison •
26 Gallagher •
Entrenador: Southgate :
# Jagirs de Satara

Els jagirs de Satara foren un grup d'estat tributaris protegits a la presidència de Bombai sota el control dels col·lectors de Satara (Bhor, Aundh, Phaltan, Jath i Daphlapur) i de Sholapur (Akalkot). Posteriorment els estats de Jath i Daphlapuri van passar a l'agència del País Maratha Meridional i d'aquesta al control del col·lector de Bijapur, mentre l'estat de Bhor va passar al control del col·lector de Poona.
La superfície dels jagirs era de 8.410 km². L'estat de Bhor estava situat al nord-oest del districte de Satara, Palthan al nord, Aundh a l'est, Jath i Daphlapur a l'extrem sud-est i Akalkot al sud-est de Sholapur. Els sis estats foren feudataris del raja de Satara, i van esdevenir tributaris del govern britànic directament quan aquest estat es va extingir per lapse el 1849. Els jagirs van conservar tots els seus antics drets i privilegis excepte el poder de vida i mort en casos criminals, que pels casos greus va passar sota autoritat britànica. Els títols dels sobirans eren Pant Pratinidhi (Aundh), Nimhalkar (Palthan), Pant Sachiv (Bhor), Raj Bhonsla (Akalkot) i Deshmukh (Jath i Daphlapur).

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Prairie View (Texas)

Prairie View és una població dels Estats Units a l'estat de Texas. Segons el cens del 2000 tenia 4.410 habitants.

## Demografia

Segons el cens del 2000, Prairie View tenia 4.410 habitants, 694 habitatges, i 360 famílies. La densitat de població era de 235,8 habitants/km².
Dels 694 habitatges en un 21,3% hi vivien nens de menys de 18 anys, en un 32,1% hi vivien parelles casades, en un 15,4% dones solteres, i en un 48% no eren unitats familiars. En el 32,3% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,21.
Per edats la població es repartia de la següent manera: un 9,1% tenia menys de 18 anys, un 68,2% entre 18 i 24, un 10,3% entre 25 i 44, un 6,5% de 45 a 60 i un 5,9% 65 anys o més.
L'edat mediana era de 21 anys. Per cada 100 dones de 18 o més anys hi havia 87,9 homes.
Entorn del 13,2% de les famílies i el 24,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Prairie View». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Prairie View». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Llista d'ocells estivals del Solsonès
## Bibliografia

* Guixé Coromines, David. El medi natural del Solsonès. Barcelona: Universitat de Barcelona, 2008. ISBN 9788474533138. , pàg. 477 a 518.